[{"text_idx": "#000001", "text": "Ydych chi angen siarad a\u0302 rhywun am eich lles emosiynol?"}, {"text_idx": "#000003", "text": "Gall fod yn anodd ymdopi a\u0302 theimladau, atgofion a sefyllfaoedd poenus neu lethol."}, {"text_idx": "#000004", "text": "Weithiau mae\u2019r teimladau cryf hyn yn gwneud i bobl fod eisiau brifo eu hunain yn fwriadol am nad ydyn nhw\u2019n gwybod sut i ymdopi fel arall. Gelwir hyn yn hunan-niweidio."}, {"text_idx": "#000005", "text": "Nid yw\u2019n hawdd siarad am hunan-niweidio, p\u2019un a ydych yn brifo eich hun neu\u2019n adnabod rhywun sy\u2019n hunan-niweidio. Gall fod yn frawychus i\u2019r sawl sy\u2019n ei wneud a\u2019i ffrindiau a\u2019i deulu."}, {"text_idx": "#000008", "text": "Cliciwch yma os oes angen help brys arnoch."}, {"text_idx": "#000009", "text": "Gall hunan-niweidio fod yn arwydd o heriau iechyd meddwl eraill y gallech fod yn eu hwynebu, megis iselder neu orbryder."}, {"text_idx": "#000010", "text": "Os yw hunan-niweidio yn effeithio arnoch chi, dylech siarad ag aelod o\u2019r teulu, athro, gweithiwr ieuenctid neu feddyg teulu. Bydd eich ysgol neu\u2019ch meddyg teulu yn gallu eich atgyfeirio at y Gwasanaethau Lles Emosiynol ac Iechyd Meddwl."}, {"text_idx": "#000011", "text": "Ffyrdd o helpu i osgoi hunan-niweidio"}, {"text_idx": "#000016", "text": "Ceisiwch weithio allan os yw teimlo rhyw ffordd benodol yn arwain at hunan-niweidio."}, {"text_idx": "#000017", "text": "Er enghraifft, os ydych fel arfer yn hunan-niweidio pan fyddwch yn teimlo\u2019n drist neu\u2019n bryderus, ceisiwch fynegi\u2019r teimlad hwnnw mewn ffordd fwy diogel."}, {"text_idx": "#000019", "text": "Ceisiwch aros cyn i chi ystyried hunan-niweidio."}, {"text_idx": "#000020", "text": "Cadwch eich hun yn brysur drwy fynd allan am dro, gwrando ar gerddoriaeth, neu wneud rhywbeth arall heb fod yn niweidiol sydd o ddiddordeb i chi"}, {"text_idx": "#000021", "text": "Gall yr angen i hunan-niweidio ddechrau pasio dros amser"}, {"text_idx": "#000025", "text": "Rhowch gynnig ar ymarferion anadlu neu bethau eraill sy\u2019n eich helpu i ymlacio er mwyn lleihau teimladau o bryder"}, {"text_idx": "#000028", "text": "Mae\u2019r rhesymau cyffredin sy\u2019n achosi i rywun hunan-niweidio yn cynnwys:"}, {"text_idx": "#000029", "text": "\u2013 Ymdopi a\u0302 theimladau anodd, fel gorbryder, dicter, iselder neu ddiffyg teimlad"}, {"text_idx": "#000030", "text": "\u2013 Pwysau neu straen yn yr ysgol, y cartref neu\u2019r gwaith"}, {"text_idx": "#000031", "text": "\u2013 Camdriniaeth rywiol, corfforol neu emosiynol"}, {"text_idx": "#000035", "text": "I bobl eraill, gall y rhesymau dros hunan-niweidio fod yn llai clir."}, {"text_idx": "#000036", "text": "Os nad ydych yn deall y rhesymau dros eich hunan-niweidio, peidiwch a\u0302 phoeni \u2013 nid ydych ar eich pen eich hun. Mae hyn yn rhywbeth y gallwn ei drafod gyda chi a\u2019ch cefnogi."}, {"text_idx": "#000037", "text": "Weithiau, ystyrir mai hunan-niweidio yw\u2019r unig ffordd o ymdopi neu gymryd rheolaeth, ond nid yw hynny\u2019n wir."}, {"text_idx": "#000038", "text": "Mae llawer o bobl ifanc yn dweud mai dweud wrth rywun am eu hunan-niweidio yw un o\u2019r ffyrdd gorau o ymdopi. Mae\u2019n golygu dydyn nhw ddim wedi gorfod delio a\u0302 phopeth ar eu pennau eu hunain."}, {"text_idx": "#000040", "text": "Mae rhai pobl yn credu bod hunan-niweidio yn ffordd o geisio cael sylw. Nid yw hyn yn wir."}, {"text_idx": "#000041", "text": "Gall y sylwadau hyn wneud i bobl deimlo cywilydd ac yn unig. Mae llawer o bobl sy\u2019n hunan-niweidio yn ei gadw\u2019n breifat oherwydd mae\u2019n boenus nad yw pobl eraill yn deall eu meddyliau a\u2019u teimladau."}, {"text_idx": "#000046", "text": "Cymorth grw\u0302p ar-lein i bobl sy'n hunan-niweidio sy'n ymdrin a\u0302 phynciau fel rheolaeth, caethiwed, emosiynau a phwysigrwydd siarad"}, {"text_idx": "#000049", "text": "Lles Emosiynol ac Iechyd Meddwl"}, {"text_idx": "#000052", "text": "Gwefannau defnyddiol os ydych chi neu rywun rydych chi\u2019n ei adnabod yn cael ei effeithio gan hunan-niweidio"}, {"text_idx": "#000053", "text": "awgrymiadau ymdopi ar gyfer teimladau anodd gan bobl ifanc eraill"}, {"text_idx": "#000059", "text": "Mae angen help arna i nawr"}]